alibayram/wikipedia-40-langs huggingface dataset:
IV. Musztafa oszmán szultán

IV. Musztafa (Isztambul, 1779. szeptember 8. – Isztambul, 1808. november 15.) az Oszmán Birodalom szultánja volt 1807 és 1808 között.

Élete

Ifjúkora
Musztafa 1779. szeptember 8-án született I. Abdul-Hamid fiaként.

Trónra lépése 
1807-ben Szelim ellen a janicsárok fellázadtak, , akik trónra emelték őt.

Lázadás, Musztafa trónfosztása
, újabb palotaforradalom tört ki, élére pedig Musztafa Bajraktár (azaz zászlótartó) állott, azelőtt Ruszcsuk (ma: Rusze) helytartója, bátor és ügyes katona. Musztafa Bajraktár a meggyilkolt III. Szelim híve volt sok összeköttetéssel, és amikor egy erős hadcsapat élén Isztambul felé közeledett, rémület lett úrrá a fővároson. 

Musztafa Bajraktár azonban 1808 júliusában megszállta Konstantinápolyt – amelynek őrsége vele jórészt rokonszenvezett –, egy rohammal elfoglalta szerájt. Ezután IV. Musztafát letaszította a trónról, helyére pedig Musztafa öccsét –  – Mahmudot ültette.

Halála
Azonban az ellenforradalom nem szűnt meg; a janicsárok a felbőszített tömegekkel mindaddig nem nyugodtak, amíg IV. Musztafa az élők közt volt. Kívánságukra Mahmud – hogy a lázongást lecsendesítse – bátyját börtönében megfojtatta.

Jegyzetek

Oszmán szultánok
Kivégzett uralkodók
1779-ben született személyek
1808-ban elhunyt személyek
1779



Események

Határozott dátumú események 
 április 23. – Mária Terézia Magyarországhoz csatolja Fiumét a magyar koronához tartozó külön testként, szabad kereskedelmi joggal.
 május 13. – A bajor örökösödési háború lezárul a tescheni békeszerződéssel, melyben a Habsburgok lemondanak Bajorországról.
 július 12. – A Hazafiúi Magyar Társaság első ülése.
 július 16. – Mária Terézia kiadja a Declaratorium Illiricum című rendeletét mely szerint a magyarországi szerbek vallási ügyek kivételével a helyi hatóságoknak vannak alárendelve.
 július 16. – Mária Terézia eltörli a Horvát Kormányzó Tanácsot.
 október 1. – III. Gusztáv svéd király megalapítja Tamperét a Tammerkoski partján.

Határozatlan dátumú események
 Országos tífuszjárvány Magyarországon.
 Tessedik Sámuel mintagazdaságot hoz létre Szarvason.
 Csillagvizsgáló nyílik a budai egyetemen.
 Bécsben megjelenik Bessenyei György Holmi című műve.

Az év témái

1779 az irodalomban

1779 a tudományban

Születések
 március 1. – Ruszek József, író, nyelvész, veszprémi kanonok († 1851)
 június 11. – Bernhard von Lindenau, német államférfi, jogász és csillagász († 1854)
 június 13. – Egyed Antal, pécsi egyházmegyei katolikus pap, a Magyar Tudományos Akadémia levelező tagja, költő († 1862)
 június 30. – Adam Heinrich Müller, német közgazdász és politikus († 1829)
 augusztus 20. – Jöns Jakob Berzelius, svéd kémikus († 1848)
 szeptember 8. – IV. Musztafa, az Oszmán Birodalom szultánja († 1808)
 november 14. – Adam Gottlob Oehlenschläger, dán költő († 1850)
 december 9. – Erőss Gábor, egri kanonok († 1836)
 december 13. – Barat Szent Magdolna-Zsófia szentté avatott francia apáca, a Szent Szív Társaság alapítója († 1865)

Halálozások 
 január 14. – Deáki Filep Pál, református lelkész, idősebb Wesselényi Miklós nevelője (* ?)
 január 20. – David Garrick, angol színész és drámaíró (*1716)
 február 14. – James Cook, hajóskapitány, felfedező (* 1728)
 április 18. – Fazola Henrik, lakatosmester, gyártulajdonos (* 1730 körül)
 május 11. – Kováts Mihály, huszárezredes, az Amerikai Lovasság „alapító atyja” (* 1724)
 november 2. – Jean-Baptiste Siméon Chardin, francia festő (* 1699)
 december 1. – Johann Lucas Kracker, cseh festő (* 1719)
 december 18. – Faludi Ferenc, író, költő, fordító (* 1704)
 december 22. – Küzmics István, magyarországi szlovén (vend) evangélikus pap, Biblia-fordító, vallási író (* 1723)

18. század
1807



Események

Határozott dátumú események 
 február 7–8. – Az eylaui csata, a harmadik koalícióval vívott napóleoni háború egyik ütközete a kelet-poroszországi Eylau mellett.
 február 16. – Az osztrolenkai csatában Napóleon csapatai legyőzik az orosz birodalmi sereget.
 március 25. – Az Egyesült Királyságban törvény tiltja meg a rabszolgák behozatalát.
 május 29. – A janicsárok megfosztják hatalmától III. Szelim szultánt, és IV. Musztafát teszik meg az Oszmán Birodalom 30. szultánjává.

Határozatlan dátumú események 
 február – Napóleon császár megtámadja Oroszországot.
 az év folyamán – Ekkor épül Váralja református temploma. (Ma műemlék épület, vászonra festett mennyezete és karzata egyedülálló Tolna megyében.)

Az év témái

1807 az irodalomban

1807 a tudományban 
 március 29. – Heinrich Wilhelm Olbers német orvos és csillagász felfedezi a negyedik kisbolygót, a Vestát.

Születések 
 január 6. – Petzval József mérnök-matematikus, egyetemi tanár, feltaláló, az MTA külső tagja a Bécsi Tudományos Akadémia tagja († 1891)
 január 15. – Hermann Burmeister német zoológus és entomológus († 1892)
 január 19. – Robert E. Lee, az Amerikai Egyesült Államok tábornoka († 1870)
 február 10. – gróf Batthyány Lajos politikus, első miniszterelnökünk († 1849)
 február 15. – Stevan Petrović Knićanin szerb tábornok, hadügyminiszter († 1855)
 május 22. – Brocky Károly festő († 1855)
 június 4. – Batthyány Kázmér politikus, miniszter († 1854)
 július 4. – Giuseppe Garibaldi itáliai hazafi († 1882)
 július 7. – Fényes Elek statisztikai és földrajzi író, a Magyar Tudományos Akadémia tagja († 1876)
 július 9. – Császár Ferenc jogász, benedek-rendi szerzetes, az MTA tagja († 1858)
 szeptember 7. – Lenkey János honvéd tábornok († 1850)
 szeptember 11. – Csery József, a budapesti egyetem könyvtárának őre és Zólyom megye táblabirája, költő († 1866)
 október 3. – Baldacci Manó honvéd tábornok († 1852)
 október 26. – Bujanovics Gyula hivatalnok († ?)
 november 11. – idősebb Lendvay Márton énekes-színész, rendező († 1858)

Halálozások 
 február 5. – Pasquale Paoli, korzikai szabadsághős (* 1725)
 április 1. – Révai Miklós, nyelvész (* 1750)
 április 4. – Joseph Jérôme Lefrançais de Lalande, francia csillagász (* 1732)
 május 7. – Szathmáry Király Pál, testőrtiszt, mérnök, festőművész (* 1726)
 október 11. – Jurij Japelj, a szlovén katolikus Biblia fordítója (* 1744)
 november 5. – Angelika Kauffmann, svájci-osztrák klasszicista festőnő (* 1741)
 november 14. – Bielek László, magyar piarista rendi pap, tanár (* 1744)
 november 18. – Bruckenthal Péter Károly, magyar hivatalnok (* 1753)
 december 19. – Friedrich Melchior Grimm, német születésű francia író, enciklopédista (* 1723)

Jegyzetek 

19. század
Alemdar Musztafa pasa

Alemdar Musztafa pasa vagy Musztafa Bayraktar (1755 – 1808. november 15.) oszmán nagyvezír.

Hotinban (ma: Nyugat-Ukrajna) született, szegény szülőktől származik, 1806-ban már ruszcsuki pasaként harcolt az oroszok ellen.

1807-ben a janicsárok III. Szelim oszmán szultánt letették a trónról, és helyébe IV. Musztafa szultánt emelték. Alemdar ekkor Konstantinápolyba jött seregével és Musztafa helyébe ennek testvérét, II. Mahmudot emelte a trónra (1808. július 28.), miután a janicsárok III. Szelim szultánt időközben meggyilkolták.

A szultán nagyvezíreként a janicsárok megsemmisítésére törekedett, de célját nem érte el; a janicsárok 1808. november 15-én ismét fellázadtak, megtámadták a szerájt és IV. Musztafa visszahelyezését követelték. Alemdar pasa vitézül védekezett, de a janicsárok palotáját felgyújtották.

Ekkor Alemdar pasa IV. Musztafa szultánt megfojtatta és fejét odadobatta a lázadók elé, magát pedig az épülettel, valamint 400 janicsárral együtt felrobbantotta.

Emlékezete 
A Zeynep Szultán mecsetben temették el.

Nevét ma Isztambulban, a Fatih városrészben utca őrzi (Alemdar Caddesi).

Jegyzetek

Fordítás 
 
 

Oszmán nagyvezírek
1755-ben született személyek
1808-ban elhunyt személyek
1785



Események 
 január 7. – Jean-Pierre Blanchard és John Jeffries hidrogéntöltésű hőlégballonnal átrepüli a La Manche csatornát.
 március 27. – Magyarországot tíz kerületre osztják; a megyék önkormányzata megszűnik.
 május 10. – Az első légi baleset: Tullamore-ban egy léggömb lezuhan. A keletkezett tűzben 130 ház leég.
 június 15. – Az első halálos légi baleset: Jean-François Pilâtre de Rozier és Pierre Romain ballonja repülés közben leereszt és Wimereux mellett a földbe csapódik. Mindkét utas meghal.
 augusztus 1. – Brestből elindul világ körüli expedíciójára Jean-François de La Pérouse.
 augusztus 15. – Letartóztatják Rohan bíborost a nyakék-ügy kapcsán.
 augusztus 22. – II. József rendelete megszünteti az örökös jobbágyságot.
 II. József hatályon kívül helyezi az Andreanumot, vagyis az erdélyi szászok autonómiáját.
 szeptember 10.- Poroszország és az USA kereskedelmi szerződést köt egymással.

Az év témái

1785 az irodalomban

1785 a tudományban

Születések 
 január 4. – Jacob Grimm német nyelvész, irodalomtudós, jogász († 1863)
 február 19. – Szemere Pál, író, költő, akadémikus († 1861)
 március 27. – (Lajos Károly), francia trónörökös, apja - XVI. Lajos - kivégzése után a royalista emigráció XVII. Lajos királyként tekintette († 1795)
 április 4. – Bettina von Arnim, német írónő, a romantika jeles képviselője († 1859)
 április 25. – Balthasar Simunich, császári és királyi altábornagy, az 1848–49-es szabadságharcban a császári hadsereg egyik katonai vezetője († 1861)
 július 20. – II. Mahmud, az Oszmán Birodalom 31. szultánja († 1839)
 július 30. – Josip Rajačić, horvát születésű, szerb pátriárka, a szerb nemzeti mozgalom vezetője († 1861)
 november 1. – Scitovszky János, magyar bíboros, hercegprímás, esztergomi érsek († 1866)
 november 2. – Lotaringiai-Habsburg Károly, osztrák főherceg, hercegprímás, esztergomi érsek († 1809)
 november 18. – Sir David Wilkie, skót festő és képzőművész († 1841)
 december 1. – Döbrentei Gábor, költő, királyi tanácsos, az MTA tagja, a történelem szó megalkotója († 1851)

Halálozások 
 január 3. – Baldassare Galuppi, itáliai karmester, zeneszerző (* 1706)
 május 4. – Sajnovics János, a finnugor nyelvrokonság korai kutatója (* 1733)
 augusztus 28. – Jean-Baptiste Pigalle, francia szobrász (* 1714)

18. század
Mottó

A mottó olasz eredetű szó, jelentése jelige vagy jelmondat.

Az irodalomban egy-egy alkotás szellemére, szemléletére vagy tematikájára utaló idézet. Nem ritka, hogy a mű szerzőjének példaképére, mesterére vagy az alkotás eszmei előképére vonatkozik az idézet.

Mottója (gyakrabban: jelmondata) lehet még sportegyesületeknek, civil kezdeményezéseknek, testületeknek, de országoknak, városoknak is – jellemzően egy közös cél elérése érdekében szerveződő közösségeknek, vagy azonos nemzeti, etnikai, földrajzi közösségben élőknek.

Példák 
 II. Rákóczi Ferenc jelmondata: „Cum Deo pro Patria et Libertate” („Istennel a hazáért és a szabadságért”)
 Stendhal Vörös és fekete című regényének mottójául Dantontól vett idézetet: „Az igazságot, a kíméletlen igazságot!”
 Az Európai Unió jelmondata: „In varietate concordia”, azaz „Egység a sokféleségben”.
 Franciaország a jól ismert „Szabadság, egyenlőség, testvériség” („Liberté, Egalité, Fraternité”) kifejezést használja jelmondatául. (Lásd még: Nemzeti mottók listája.)
 Arany János, Toldi című elbeszélő költeményének mottójául Ilosvai Selymes Pétertől vett idézet: „Nyomó rúdat félkezével kapta vala, Buda felé azzal utat mutatja vala.”

Jegyzetek

További információk 

Irodalmi műfajok
Tabu

A tabu (proto-polinéziai tapu tiltott, rituálisan szabályzott) szentként vagy tiltottként megnevezett bármely emberi tevékenységre vagy szokásra kiterjedő erős társadalmi tiltás vagy tilalom; a tabu megszegését a társadalom általában kifogásolhatónak és elítélendőnek tartja. A szó a polinéz kultúrából, a tongai nyelvből származik, James Cook 1771-es útja után terjedt el, elsőként Angliában. Az említett kultúrákban a tabunak vallásos értelme van, más kultúrákban jelentése ettől eltérő is lehet.

Amikor egy szokás vagy tevékenység tabunak számít, akkor azt tilos folytatni, megtenni. Ilyen tilalmak megszegését a törvény is büntetni rendelheti, de a tabu áthágása lélektani teherként is súlyosnak számít.

A különböző kultúrákban különböző tabuk fordulnak elő, egy sincs, amely minden kultúrában azonos formában létezne, bár némelyek elterjedtebbek a többinél (a vérfertőzés például minden mai kultúrában tabu, csak az változik, tulajdonképpen mit is tekintenek annak; hasonló mértékű tabu még a kannibalizmus).

A tabuk az élet minden területére kiterjedhetnek. Okaik gyakran az erkölcsben vagy a vallásban keresendők, de rengeteg tabura a modern tudomány racionális magyarázatot adva azok létét igazolta.

Lehetnek étkezéssel kapcsolatosak (például a muzulmánoknál a disznóhús, a vér stb. fogyasztásának tilalma helal étkezés; hasonló tilalmak vannak a zsidóknál a kóser étkezés szabályai). Tabuk lehetnek bizonyos szavak is, például Isten nevének kiejtése bizonyos vallásokban (például Jehova), illetve egyes trágár szavak, kifejezések is – bár ez manapság inkább határeset a tabu és az illemszabályok között.

A 19. századi tabuk (például meztelenség, szexualitás) elsöprése a naturizmussal kezdődött.

A tabuk létrejötte, fennmaradása, majd pedig megtörése és eltűnése nem ad hoc, kaotikus folyamat, hanem körülmények hatására áll be. Előfordulhat, hogy a társadalmi tehetetlenség hatására egyes szavak használata még akkor is tiltott marad, ha a tiltás racionális oka már rég megszűnt.

Tabutémák 

 a család adóssága
 a házasságon kívül született gyermek
 a házastárs félrelépése
 a férj erőszakoskodása
 a férj (feleség) alkoholizmusa
 a gyermek homoszexuális hajlama
 valamelyik családtag kábítószerezése
 munkanélküliség
 súlyos betegség
 a gyerek szexuális bántalmazása

Forrás: Gyöngy 1999/11

Bernd Gasch professzor, a dortmundi egyetem tanára felmérése alapján:

 Vécészokások
 Felnőtt szexuális viselkedés
 Gyermeki szexuális viselkedés
 Szégyellnivaló események, kudarcélmények
 Politikai vélemények
 Fantáziák, ábrándok
 Agresszív gondolatok, vágyak
 Menstruáció
 A saját testről alkotott kép
 Parapszichológia
 Jó tulajdonságok, sikerek
 Testi higiénia

Források 
 Werner Pieper: Kakadémia – Az emberi ürülék kultúrtörténete, Budapest, Háttér, 1997 180. p. 
 Váltsunk témát!

Kulturális antropológia
Vallásgyakorlat
Néprajz

th:คำต้องห้าม
Kosiba Maszatosi

Kosiba Maszatosi (小柴昌俊, nyugaton Masatoshi Koshiba) (Tojohasi, Japán, 1926. szeptember 19. – Tokió, 2020. november 12.) Nobel-díjas japán fizikus.

Munkássága 
A Tokiói Egyetemen végzett. A fizikai Nobel-díjat 2002-ben nyerte megosztva „az asztrofizikában elért úttörő eredményeikért, különös tekintettel a kozmikus neutrínók észlelésére”. Haláláig tanácsadó (Senior Counselor) volt az ICEPP-ben, valamint a Tokiói Egyetem nyugalmazott professzora volt.

Jegyzetek

További információk 
 Kosiba Maszatosi (Nobel-díj 2002) – Nobelprize.org 
 Kosiba professzor megnyerte a Nobel-díjat

Kapcsolódó szócikkek 
 Super-Kamiokande Neutrínódetektor 

1926-ban született személyek
2020-ban elhunyt személyek
Nobel-díjas fizikusok
Wolf-díjas fizikusok
Japán fizikusok
Japán Nobel-díjasok
Japán egyetemi, főiskolai oktatók
Kilométeres nagyságrend



Értékek
10³ (1000) méter egyenlő az alábbiakkal:
 1 kilométer
 0,62 mérföld
 3280 láb
 1093,61 yard
 1 km² területű négyzet oldala
 3,14 km² területű kör sugara

Mértékegységek
 1609,344 m: egy mérföld
 1852 m: egy tengeri mérföld

Természet
 1085 m: a Japán autópálya legmagasabb pontja, a Macunoki Tug
 1300 m: Finnország legmagasabb pontja, a Haltitunturi magassága
 1637 m: a világ legnagyobb édesvizű tavának, az oroszországi Bajkál-tónak a mélysége
 2038 m: az Appalache-hegység legmagasabb pontja, a Mount Mitchell magassága
 2100 m: Svédország legmagasabb pontja, a Kebnekaise magassága
 2228 m: Ausztrália legmagasabb pontja, a Mount Kosciuszko magassága
 2469 m: Norvégia legmagasabb pontja, a Galdhopiggen magassága
 3410 m: a Vorarlberg legmagasabb csúcsa, a Piz Linard magassága
 3718 m: Spanyolország legmagasabb pontja, az El Teide magassága
 3776 m: Japán legmagasabb csúcsa, a Fudzsi magassága
 4808 m: Nyugat-Európa legmagasabb csúcsa, a Mont Blanc magassága
 4884 m: Óceánia legmagasabb csúcsa, a Carstensz Pyramid magassága
 5895 m: Afrika legmagasabb csúcsa, a Kilimandzsáró magassága
 5959 m: Kanada legmagasabb csúcsa, a Mount Logan magassága
 6194 m: Észak-Amerika legmagasabb csúcsa, a Denali magassága
 6959 m: Dél-Amerika legmagasabb csúcsa, az Aconcagua magassága
 7500 m: a Karib-tenger legmélyebb pontja, a Cayman Trench mélysége
 8850 m: Ázsia és egyben a Föld legmagasabb pontja, a Mount Everest magassága

Hullámhossz
 1 km: a legmagasabb hosszúhullámú rádiófrekvencia hullámhossza, 300 kHz
 10 km: a legalacsonyabb hosszúhullámú rádiófrekvencia hullámhossza, 30 kHz

Emberi építmények
 1990 m: az Akasi Kaikjó híd (a világ leghosszabb függőhídja) középső szakaszának fesztáva

Példák e nagyságrendhez tartozó budapesti távolságokra 
Forrás az alábbiakhoz: a Google Térkép távolságmérés funkciója
1590 m: az Astoria és a Baross tér (Keleti pályaudvar) távolsága a Rákóczi út mentén
 1890 m: a Nyugati tér és a Blaha Lujza tér távolsága a Nagykörút mentén

Csillagászat
 1000 m: a Jupiter legkisebb ismert holdjának a becsült mérete
 1400 m: az első ismert aszteroida hold, a Dactyl átmérője
 8000 m: a Jupiter Themisto nevű holdjának az átmérője

Kapcsolódó szócikkek 
 103 m-nél kisebb hosszúságok
 104 m-nél nagyobb hosszúságok

Nagyságrendek (hosszúság)
Kétneutrínó-kísérlet

A kétneutrínó-kísérlet Leon Max Lederman, Melvin Schwartz, Jack Steinberger amerikai fizikusok és munkatársaik által elvégzett kísérlet, melynek eredményeként kiderült, hogy nem csak egyféle neutrínó van. Ez vezetett ahhoz a standard modellben alapvető felismeréshez, hogy az elemi részecskék családokba sorolhatóak.
1988-ban fizikai Nobel-díjat kaptak érte az alábbi indoklással: „a neutrínónyaláb módszerért,  és a müonneutrínó felfedezésével a leptonok dublet szerkezetének kimutatásáért”

A kísérlet leírása
A kísérletet 1960 és 1962 között végezték a Brookhaveni Nemzeti Laboratóriumban.

Első lépésben 15 GeV energiájú protonokkal berilliumatommagot bombázva pionokat állítottak elő: 
Hagyták elbomlani müonra és neutrínóra:  és 
A müonokat vastag acélfallal állították meg, hogy ne zavarja a mérést.
A keltett neutrínónyalábbal folyékony hidrogén illetve deutériumatommagot bombáztak.

A keletkező elektronokat és müonokat figyelték. Nem találtak elektronokat, csak müonokat, azaz az inverz béta-bomlás nem jött létre, hanem csak ennek müonos változata. Mivel neutrínóval már sikerült inverz béta-bomlást létrehozni, a jelenség csak azzal magyarázható, hogy az itt szereplő neutrínók másfajták. Tehát a pionból előállított neutrínók valahogy a müonnal, a másik fajta pedig az elektronnal van valamilyen kapcsolatban ().

Mai jelölésekkel:

a létrejövő reakció:

és amit vártak, de nem volt: 

ez utóbbi csak így jöhet létre:

Érdekesség
A müonok kiszűrésére szolgáló acélfal második világháborús hadihajók roncsaiból állt azért, mert abban már nagyrészt elbomlott a természetes vasban is kis mennyiségben előforduló radioaktív anyag nagy része, ezért kisebb zavaró hátteret okozott a mérésnél.

Források
Lederman – Teresi: Az isteni a-tom
Lovas István: A gyengekölcsönhatás, KLTE jegyzet, 1994

Részecskefizikai kísérletek
Frederick Reines

Frederick Reines (Paterson, New Jersey, 1918. március 16. – Orange, Kalifornia, 1998. augusztus 26.) Nobel-díjas amerikai fizikus.

1995-ben fizikai Nobel-díjjal jutalmazták a neutrínó felfedezéséért (neutrínó-kísérlet).

Életrajz 
A New Jersey-beli Patersonban született, és a Stevens Institute of Technologyra járt. A New York Egyetemen szerezte meg a PhD-fokozatát. 

Először a Los Alamos-i Nemzeti Egyetemen dolgozott, ahol felfedezte a neutrínót. Később a Case University vezetője lett 1959-1966 között. Alapító dékánja lett az újonnan indult Kaliforniai Egyetem, Irvine fizikai tudományok iskolájának. Haláláig ott dolgozott.

További információk 
 Frederick Reines
 A Nobelprize hivatalos oldalán

Nobel-díjas fizikusok
Amerikai fizikusok
1918-ban született személyek
1998-ban elhunyt személyek
Amerikai Nobel-díjasok
Amerikai egyetemi, főiskolai oktatók
Napneutrínó-probléma

A napneutrínó-probléma a részecskefizika egyik problémája volt. A problémát az jelentette, hogy a neutrínódetektorok kevesebb neutrínót észleltek, mint amit a Nap működési modelljéből várni lehetett volna. A napneutrínók számában tapasztalt hiányt elsőként Raymond Davis és John Bahcall amerikai fizikusok publikálták 1968-ban. Nem sokkal ezután a részecskefizikusok arra a feltételezésre jutottak, hogy hibás az általánosan elfogadott napmodell. Ezt a feltételezést támasztotta alá az a tény, hogy nem ismerjük pontosan a Nap magjának kémiai összetételét, amely összefüggésben van a neutrínóképződés mértékével. A  modell bemenő paraméterein való változtatások azonban nem bizonyultak megoldásnak, mivel a modell így ellentmondásba került a Nap megfigyelhető tulajdonságaival.

1969-ben Bruno Pontecorvo és Grimov felvetett egy elméletet, mely szerint az alacsony energiájú neutrínók átalakulhatnak egymásba (oszcillálhatnak), abban az esetben, ha eltér a nyugalmi tömegük (tehát az oszcilláció feltétele, hogy legalább az egyik rendelkezzen nyugalmi tömeggel). A Napból érkező elektronneutrínók így a Földig megtett útjukon átalakulhatnak más típusú, müon- vagy tau-neutrínókká, amit a detektorok nem érzékelnek.

Csak a 21. század elejére állt rendelkezésünkre a technika, hogy olyan detektorokat építsünk, amelyek érzékenyek az elektronneutrínókra és ugyanakkor a neutrínók mindhárom típusára is. Ilyen detektor a Super-Kamiokande és a Sudbury Neutrínó Obszervatórium, melyek mérései egyeztek a napmodell által előre jelzett neutrínófluxussal, bizonyítva ezzel a  neutrínóoszcillációt.

Külső hivatkozások (angol)
 Solar neutrino data
 Solving the Mystery of the Missing Neutrinos
 Raymond Davis Jr.'s logbook 
 Nova - The Ghost Particle
 The Solar Neutrino Problem by John N. Bahcall
 The Solar Neutrino Problem, by L. Stockman
 A set of photos of different Neutrino detectors
 John Bahcall's web site

Neutrínó
Affin koordináták



Affin koordináták véges dimenziós euklideszi térben  

Az affin koordináta fogalma az affin geometria tárgykörébe tartozik, de értelmezhető euklideszi terekben is. A hagyományos  euklideszi tér is könnyedén vektortér struktúrájúvá tehető, ha rögzítünk egy O pontot, az origót, és tetszőleges  pontot azonosítjuk a  helyvektorral. 

Definíció: Legyenek adottak a   pontok  – a B elnevezés arra utal, hogy ezek a bázispontok.
Ha vannak olyan  valós számok – skalárok vagy együtthatók – melyekre teljesül valamely   pont esetén, hogy P a bázispontok fenti együtthatókkal vett affin kombinációja legyen, azaz 

, 

rövidebben írva (ha az O pont rögzítve van, egyértelmű, nem változik)

,

akkor az  együtthatókat (ti. ezek fenti rendezett n-esét) a P pontok affin koordinátáinak nevezzük a  bázispontokra nézve.

Megjegyzés I. : Az előbbi definícióban a B_{i} pontok köré írt zárójel nem hagyható el és nem cserélhető kapcsos zárójelre, mivel a bázispontok itt nem halmazt, hanem rendezett n-est kell hogy alkossanak, az affin koordináták ebben az értelemben függnek a bázispontok sorrendjétől;
Megjegyzés II. : Nem nehéz belátni, hogy tetszőleges véges dimenziós euklideszi térben viszont az affin koordináták függetlenek a kezdőpont megválasztásától;
Megjegyzés III. : Az affin kombináció szócikkben részletesen is foglalkoztunk azzal, hogy n dimenziós euklideszi térben pontosan n+1 független bázispont kell ahhoz, hogy minden pont előállítható legyen ezek egy affin kombinációjaként, azaz ennyi független bázispont teljesen „bekoordinátázza” a teret, mégpedig úgy, hogy a kérdéses koordináták egyértelműek.

Lásd még 

 Affin geometria
 Affin kombináció
 Affin sík (tér?)
 Affin transzformáció

Affin geometria
42



Események

Római Birodalom
Claudius császárt (helyettese márciustól Caius Cestius Gallus, júliustól Cornelius Lupus) és Caius Caecina Largust választják consulnak. 
Claudius istennőnek nyilvánítja nagyanyját, Livia Drusillát.
A mauretaniai felkelés leverése után Claudius annektálja a klienskirályságot és két provinciát alakít ki belőle: Mauretania Tingitanát és Mauretania Caesariensist. 
Claudius leváltja az örmény klienskirályság uralkodóját, Oródészt és a korábbi királyt, Mithridatészt helyezi a trónra. 
Claudius megkezdi az ostiai kikötő közelében egy új, nagy, világítótoronnyal ellátott kikötő, a Portus építését. 
Lucius Arruntius Camillus Scribonianus dalmáciai helytartó fellázad Claudius ellen és magának követeli a trónt. A felkelés azonban öt napon belül összeomlik és Camillus, valamint a mellé álló szenátorok öngyilkosok lesznek. 
Márk evangélista megalapítja az alexandriai patriarchátust.

Korea
Megalapítják a Kaja államszövetséget.

Születések 
I. Szixtusz pápa

Halálozások
 Lucius Arruntius Camillus Scribonianus, római politikus
Aulus Caecina Paetus, római politikus
Arria, Caecina felesége

Kapcsolódó cikkek
Államok vezetőinek listája 42-ben

Fordítás 

042
 

als:40er#42
Sztágira

Sztágira (Στάγειρα) (Halkidikí, Közép-Makedónia régió) fennsíkon fekvő görög falu a Halkidikí-félszigeten. Az Argirolofosz-domb lábánál fekszik és főképp Arisztotelész görög filozófus szülőhelyeként nevezetes, ahol a nagy filozófusnak szobra is áll. Arisztotelész a mai falutól néhány kilométerre északra fekvő Sztágeira városában született (nem messze a mai Olympiadatól). Az egykori város területén ma régészeti feltárások is folynak.

A falu lélekszáma kb. 5-900 fő, közigazgatásilag egybe tartozik Sztratonikivel, így összesen kb. 1500 fő él itt.

Történelme

Sztágeira 

Az antik várost i. e. 655-ben androsz-szigeti ión telepesek alapították. Egy másik, valószínűleg későbbi bevándorlási hullám jöhetett az euboiai Khalkiszból is.

i. e. 480-ban Xerxész perzsa király elfoglalta.

Nem sokkal ezután csatlakozott az Athén vezette Déloszi Szövetséghez, de i. e. 424-ben a peloponnészoszi háború során elszakadt. Emiatt Kleón athéni demagóg megostromolta, de nem sikerült bevennie.

i. e. 349-ben II. Philipposz makedón király sikeresen megostromolta, és lerombolta a várost. Azonban - Diogenész Laertiosz szerint - fiának, III. Alexandrosznak (Nagy Sándor) nevelése fejében fizetségül nemcsak újjáépíttette Arisztotelész számára, hanem megerősítette és kibővíttette, és rabszolgasorba hajtott lakosait is felszabadította és visszatelepítette. Ekkor épült teljesen vagy részben (későbbi bővítésekkel) például két Démétér-szentély és egy templom.

Arisztipposz szerint Arisztotelész új alkotmányt vagy törvényeket adott a városnak. Az újjáépítésben való szerepe miatt a polgárok, halála után, héroszként tisztelték Arisztotelészt, emlékére rendszeresen ünnepet is tartottak (Aristoteleia).

Középkor 

A bizánci időkben Siderokafsia („vasolvasztó kohó”) néven volt ismert. Valóban még ma is látható sok kohó romja a környéken, egy út mentén.

A török időkben, a 16. században szultáni pénzverde  volt itt. A központi bazilika 1814-ben épült.

Látnivalók 

 Arisztotelész-szobor
 Központi bazilika
 A török időkből maradt hotel, kastély, és nyilvános fürdők romjai
 Természeti környezet, a fennsík, a gazdag erdős-gyepes vegetációval, és a környéken található forrásokkal
 április 23-án rendszeres Szent György-napi helyi ünnepség a hegytetőn álló templomban

Hivatkozások

Megjegyzések
Ez a cikk egyelőre összevont tartalommal bír, a görög Sztagira faluval és az antik Sztageira várossal is foglalkozik.

Jegyzetek

További információk 

Közép-Makedónia régió települései
Radzsiv Gandhi

Rádzsív Gándhí (dévanágari írással: राजीव रत्न गाँधी, ) (Mumbai, 1944. augusztus 20. – Sriperumbudur, 1991. május 21.) India miniszterelnöke.

Édesanyja, Indira Gandhi meggyilkolását követően 1984 októberében vette át az ország irányítását és 1989 decemberéig töltötte be a miniszterelnöki posztot. Hivatalba lépésével India addigi legfiatalabb miniszterelnöke lett. Másfél évvel a kormányfői posztról való leköszönése után 1991-ben a Tamil Ílam Felszabadító Tigrisei (LTTE) nevű Srí Lanka-i terrorszervezet bombamerényletének áldozatává vált.

Pályafutása 

Rádzsív Indira Gandhi és Feroze Gandhi legidősebb fia volt. Cambridge-ben tanult, ahol megismerte az olasz-amerikai származású Edvige Antonia Albina Mainót, aki Sonia Gandhi néven felesége és szintén indiai politikus lett. Az egyetem elvégzése után az Indian Airlines légitársaság pilótája lett. Családja politikai elkötelezettsége ellenére távol maradt a politikai élettől egészen öccse Sanjay Gandhi 1980-ban repülőgép-szerencsétlenségben bekövetezett haláláig. Miután anyját 1984-ben saját szikh testőrei meggyilkolták, pártja, az Indiai Nemzeti Kongresszus Rádzsivot jelölte miniszterelnöknek. Nem sokkal ezután pártját addigi legnagyobb győzelmére vezette: az 542-ből 411 helyet szereztek meg az indiai parlamentben. Miniszterelnöksége idején a gazdaság modernizálásába kezdett. Fejlesztette a távközlést, az oktatási rendszert, növelte az oktatási és tudományos célú támogatásokat és a kapcsolatok fejlesztésére törekedett az Egyesült Államokkal.

1988-ban megbuktatta a Maldív-szigeteken kibontakozó és tamil szeparatisták támogatását élvező államcsínyt, majd békefenntartó csapatokat küldött Srí Lankára, ami nyílt katonai konfliktushoz vezetett a Tamil Ílam Felszabadító Tigrisei nevet viselő szeparatista szervezettel.

1987 közepén egy állítólagos korrupciós ügy, a Bofors-botrány kikezdte a róla kialakult őszinte, korrupciómentes politikus képet, és ez 1989-ben pártja bukásához vezetett. Az 1991-es választásokig a párt vezetőjeként tevékenykedett. Egy öngyilkos tamil merénylő egy Tamil Nadu államban tartott kampányeseményen végzett vele.

Halála után 
Halála után megkapta a legmagasabb indiai állami kitüntetést (Bharat Ratna).

Özvegye a párt vezetője lett és győzelemre vezette azt a 2004-es választásokon. Fia, Rahul Gandhi a párt egyik vezetője és az Indiai Parlament tagja.

Jegyzetek

Fordítás 

Meggyilkolt politikusok
1944-ben született személyek
1991-ben elhunyt személyek
India miniszterelnökei
Tamás (keresztnév)

A Tamás férfinév arámi eredetű szó, a Teomo névből származik, jelentése: iker. A görögök vették át Thomasz formában, mivel a görögben voltak ilyen alakú szavak, nyertes és csodálatos jelentéssel. Női párja: Tomázia.

Gyakorisága
Az 1990-es években igen gyakori név, a 2000-es években a 7-11. leggyakoribb férfinév.

Névnapok
 január 28.
 március 7.
 június 22.
 július 3.
 július 6.
 augusztus 25.
 szeptember 22.
 október 2.
 december 21.
 december 29.
A magyar naptárakban, kalendáriumokban szereplő három hivatalos Tamás-nap: március 7. (Aquinói Szent Tamás régi egyházi ünnepnapja), december 21. (Tamás apostol régi egyházi emléknapja) és december 29. (Canterburyi Szent Tamás emléknapja). Ezenkívül még több más nem hivatalos Tamás-névnap is szerepel a részletesebb névnaplistákon, így Tamás apostol és Aquinói Szent Tamás mai egyházi emlékünnepe (július 3., illetve január 28.), valamint további Tamás nevű szentek ünnepei.

A három hivatalos névnap közül a legfontosabb december 21-e, a magyar néphagyomány szerinti Tamás-nap, amelyhez a karácsonyi ünnepkör részeként különféle népszokások fűződnek.

Idegen nyelvű névváltozatai
 Thomas (német, angol, francia, holland)
 Tomas (svéd, holland)
 Tomás (spanyol, ír)
 Tomé (galíciai)
 Tommaso (olasz)
 Teomo (héber, arámi)
 Θωμάς (Thómasz) (görög)
 თომა (Toma) (grúz)
 Tomasz (lengyel)
 Tuomas (finn)
 Фома (Foma) (orosz)
 Tham
 Tomez
 Tomáš (cseh, szlovák)
 Tuami (marokkói)
 Tivish (gall)
 Thomas (dán)
 Tomaž (szlovén)
 Toomas (észt)
 Тома (Toma) (bolgár, szerb)
 Tomas (horvát, román)
 Тамаш (Tamas) (fehérorosz)
 Tómas (izlandi)
 Oomen (maláji)
 Tomàs (katalán)
 トマス (Tomasu) (japán)
 도마 (Doma) (koreai)
 Tomaz (portugál)
 Tomos (walesi)
 தாமஸ் (Tāmas) vagy தோமா (Tōmā) (tamil)
 ܬܐܘܡܐ (Toma) (asszír)

Híres Tamások
 Szent Tamás apostol
 Esze Tamás hadvezér
 Thomas More (szent) angol jogász, író, költő, államférfi

Jegyzetek

 Tamás névnap

Magyar keresztnevek (T)
Férfikeresztnevek (T)
Arámi eredetű magyar férfikeresztnevek
Mulholland – Gyilkos negyed

A Mulholland – Gyilkos negyed (eredeti cím: Mulholland Falls) 1996-ban bemutatott amerikai bűnügyi film Lee Tamahori rendezésében. A főbb szerepekben Nick Nolte, Jennifer Connelly, Chazz Palminteri, Michael Madsen, Chris Penn, Melanie Griffith, Andrew McCarthy, Treat Williams és John Malkovich látható.

Történet
Mulholand Falls („a Mulholland-fok”) a Los Angeles-i Mullholland Drive nevű útszakasz meredek, szakadékszerű sziklája a filmben. A városi rendőrfőnök hallgatólagos támogatásával létrehozott, Max Hoover rendőrfelügyelő (Nick Nolte) vezette négytagú elitkülönítmény itt szokta összeverni és a mélységbe taszítani az USA leghatalmasabb, a törvényes igazságszolgátlás alól mindig kibúvó gengsztervezéreit. Ez a többnyire igen súlyos bántalmazás rájuk nézve általában életre szóló, maradandó testi sérülésekkel jár. A bírósági ítélet nélküli eljárás végén a félhalott bűnözőket a különítmény vezetője tájékoztatja, hogy ha visszajönnek a városba, akkor megint megkeresik és lelökik őket. A bűnözők többsége nem merészkedik vissza ezután Los Angelesbe.

A történet szerint a megszokottól eltérően, más bűnözők hullái is feltűnnek a városban, furcsa sérülésekkel, amelyeket szintén a nagy magasságból való zuhanás okozott. Feltételezhető ez alapján, hogy valaki más is kezébe vette a városban az igazságszolgáltatásnak ezt a formáját, és a nyomok hamarosan az amerikai kormány atomkísérleti telepére vezetnek. Úgy látszik, ezúttal maga a szövetségi kormány sározódott be valamivel. A háttérben működő hatalom minden eszközzel igyekszik meggátolni a különítményt az igazság felderítésében, eszközeikkel nem kímélik a nyomozók magánéletét és életét sem.

Szereplők

Jegyzetek

További információk 

1996 filmjei
Amerikai bűnügyi filmek
Amerikai thrillerek
Metro-Goldwyn-Mayer Pictures-filmek
Flamex-filmek
Amerikai neo-noir filmek
Columbia Egyetem

A Columbia Egyetem (angolul Columbia University) magánegyetem az Egyesült Államokban, New Yorkban. Tagja az Ivy League-nek. 1754-ben alapította II. György brit király. Legtöbb intézete Manhattan közelében található.

Nobel-díjasai

Fizikai 
 Robert A. Millikan (1923)
 Isidor Isaac Rabi (1944)
 Julian S. Schwinger (1965)
 Leon N. Cooper (1972)
 James Rainwater (1975)
 Arno Allan Penzias (1978)
 Val L. Fitch (1980)
 Leon Max Lederman (1988)
 Melvin Schwartz (1988)
 Norman F. Ramsey (1989)
 Martin Lewis Perl (1995)

Kémiai 
 Irving Langmuir (1932)
 John H. Northrop (1946)
 William H. Stein (1972)
 Roald Hoffmann (1981)
 Herbert Hauptman (1985)
 William S. Knowles (2001)

Orvosi és fiziológiai 
 Dickinson W. Richards (1956)
 Louis J. Ignarro (1998)
 Edward C. Kendall (1950)
 Baruj Benacerraf (1980)
 Konrad E. Bloch (1964)
 Baruch S. Blumberg (1976)
 Joshua Lederberg (1958)
 Konrad Lorenz (1973)
 Hermann J. Muller (1946)
 Harold E. Varmus (1989)
 George Wald (1967)

Közgazdasági 
 Simon S. Kuznets (1971)
 Kenneth Arrow (1972)
 Milton Friedman (1976)
 Robert Fogel (1993)
 William S. Vickrey (1996)
 Robert C. Merton (1997)
 Joseph Eugene Stiglitz (2001)

Béke 
 Nicholas Murray Butler (1931)

A tantestület ismertebb tagjai 

 Alfred Aho – számítógéptudomány professzor, az "A" az AWK programozási nyelvben.

 John Dewey – filozófia professzor, pszichológus

 Dwight D. Eisenhower – az Egyesült Államok 34. elnöke

 Miloš Forman – filmrendező, Száll a kakukk fészkére, Amadeus, The People vs. Larry Flynt
 Erich Fromm – ismert pszichológus

 Richard Hofstadter – ismert történész

 Konrad Lorenz – pszichológia professzor, Nobel-díjas (Orvosi, 1973)

Fizikusok 
 Horst Stormer – alkalmazott fizika professzor, (Fizikai Nobel-díj 1999)
 Samuel C. C. Ting – (Fizikai Nobel-díj 1976)
 Charles H. Townes – a mézer kifejlesztője, (Fizikai Nobel-díj 1964)
 Chien-Shiung Wu – fizika professzor, az Amerikai Fizikai Társulat első női elnöke.
 Jang Csen-ning – fizika professzor, (Fizikai Nobel-díj 1957)
 Polykarp Kusch – fizika professzor, (Fizikai Nobel-díj 1955)
 Tsung Dao Lee – fizika professzor, (Fizikai Nobel-díj 1957)
 Brian Greene – matematika és fizika professzor, a húrelmélet kutatója, ismeretterjesztő
 Enrico Fermi Manhattan-projekt tag, a Fermilab névadója, (Fizikai Nobel-díj)

Tagság
Az egyetem az alábbi szervezeteknek a tagja:

Leányszervezetek
Az egyetem alá az alábbi szervezetek tartoznak:

Ingatlanok és szervezetek
Az egyetem alá az alábbi ingatlanoknak és szervezeteknek a tulajdonosa:

Irodalom 
 Robert A. McCaughey: Stand, Columbia: A History of Columbia University in the City of New York, 1754–2004, Columbia University Press, 2003 
 Living Legacies at Columbia, ed. by Wm Theodore De Bary, Columbia University Press, 2006

Jegyzetek

További információk 
 Hivatalos honlap 
 A Columbia Egyetemről az Irány New Yorkon 
 Official Athletics website
 The student-run wiki, WikiCU

New York egyetemei
New York építményei
Manhattan
Az 1750-es években alapított oktatási intézmények
Szfenikus számok

Szfenikus számoknak (ékszámoknak vagy ék alakú számoknak - a görög σφήνα, 'ék' szóból) azon pozitív egész számokat nevezzük, melyek három különböző prímszám szorzataként állnak elő.

Nem elegendő, hogy a számnak pontosan 3 különböző prímtényezője legyen, az is szükséges, hogy azok az első hatványon szerepeljenek. Így a 60 = 22 × 3 × 5, bár pontosan 3 prímtényezője van, mégsem szfenikus szám.

Minden szfenikus számnak pontosan nyolc osztója van. Ha a számot n = p1p2p3 formában fejezzük ki (ahol p1, p2, p3 különböző prímszámok), akkor az osztói {1, p1, p2, p3, p1p2, p1p3, p2p3, n} (nem feltétlenül növekvő sorrendben).

A szfenikus számok definíció szerint négyzetmentesek. A Möbius-függvény −1-et eredményez bármely szfenikus számra.

Az első tíz szfenikus szám: 30, 42, 66, 70, 78, 102, 105, 110, 114, 130 … 

A legnagyobb ismert szfenikus szám a három legnagyobb ismert prímszám szorzata, ez 2016 elején (2  − 1) × (2 − 1) × (2 − 1) volt.

Egymást követő szfenikus számok
A legkisebb egymást követő szfenikus számok a 230 = 2×5×23 és a 231 = 3×7×11. A legkisebb egymást követő három szfenikus szám az 1309 = 7×11×17, 1310 = 2×5×131 és 1311 = 3×19×23. Háromnál több egymást követő szfenikus szám nem lehetséges, hiszen négy egymást követő egész szám egyike osztható 4 = 2×2-vel, így nem négyzetmentes.

A 2013 (3×11×61), 2014 (2×19×53) és 2015 (5×13×31) szfenikus számok. A következő eset, hogy három egymást követő szfenikus évszám legyen, 2665 (5×13×41), 2666 (2×31×43) és 2667-ben (3×7×127) fog bekövetkezni .

Jegyzetek

Kapcsolódó szócikkek 
 Félprímek

Nevezetes számsorozatok
Dillo

A Dillo egy kicsi és nagyon gyors webböngésző, mely 1999 decemberében jelent meg először. A Dillo-t C-ben írták FLTK felhasználásával. Jelenleg nem támogatja a kereteket ("frame"), a Javascript-et és a Java-t sem. A program kiváltképpen alkalmas beágyazott rendszerek számára.

A Dillo elérhető a UNIX platformok számára, beleértve a Linuxot, a BSD és az Mac OS X-et is.

A programot GPL licenccel adják ki.

További információk 
A Dillo honlapja

Szabad szoftverek
Webböngészők
KDevelop

A KDevelop egy nyílt forráskódú integrált fejlesztői környezet Linux-hoz és egyéb Unix-szerű operációs rendszerekhez. A legfrissebb stabil verzió az 5.5.2, amely 2020 június 2-án jelent meg. Támogatja a C,  a C++ és a PHP nyelveket.

Ellentétben számos IDE-vel, a KDevelop nem tartalmaz saját fordítót, ehelyett a gcc-t és/vagy egyéb fordítókat használ a végrehajtható kód létrehozásához.

Az előző főverzió utolsó stabil kiadása, a 3.5.5 volt, ami a KDE 3 technológián alapult, és sok nyelvet támogatott: Ada, Bash, C, C++, Fortran, Java, Pascal, Perl, PHP, Python, SQL, Ruby.

Külső hivatkozások 
 KDevelop hivatalos honlapja
 A támogatott programozási nyelvek állapota

Fejlesztőeszközök
KDE
Java fejlesztőeszközök
1723



Események 
 A Habsburg-ház elfogadja a Pragmatica sanctiót, melyben többek között engedélyezik a nőági örökösödést a magyar trónon.
 március 28.: tűzvész következtében elpusztul a korabeli Buda jelentős része, a mentést végzők közül 12 ember meghal, 10 főt eltűntnek nyilvánítanak.
 szeptember 12.: megköttetik a szentpétervári béke, lezárul az orosz–perzsa háború

Az év témái

1723 az irodalomban

1723 a tudományban

Születések 
 január 25. – La Clairon francia színésznő († 1803)
 március 31. – V. Frigyes, Dánia és Norvégia királya, Schleswig és Holstein hercege († 1766)
 április 30. – Mathurin Jacques Brisson, francia zoológus és természetfilozófus († 1806)
 június 5. – Adam Smith, skót közgazdász († 1790)
 június 13. – Giovanni Antonio Scopoli, természettudós, geológus, kémikus, tanár, entomológus († 1788)
 július 9. – Makó Pál, magyar matematika- és fizikaprofesszor, a budai egyetem bölcsészeti karának igazgatója, analízis és algebratankönyvek szerzője († 1793)
 július 10. – William Blackstone, angol jogász és író († 1780)
 július 11. – Joshua Reynolds, angol festő († 1792)
 július 16. – Jean-François Marmontel, francia történész és író, enciklopédista († 1799)
 augusztus 13. – Weszprémi István, orvos, a hazai orvostörténet-írás úttörője († 1799)
 szeptember 11. – Pray György, jezsuita szerzetes, történetíró, a budai, majd pesti egyetemi könyvtár vezetője († 1801)
 szeptember 25. – Friedrich Melchior Grimm, német születésű francia író, enciklopédista († 1807)
 december 22. – Carl Friedrich Abel német zeneszerző († 1787)

Bizonytalan dátum
 Küzmics István, magyarországi szlovén biblia-fordító († 1779)
 Caroline Lennox, Richmond 2. hercegének leánya, Henry Fox angol politikus felesége († 1774)

Halálozások 
 február 25. – Sir Christopher Wren, angol építész, matematikus, csillagász (* 1632)
 április 5. – Johann Bernhard Fischer von Erlach, osztrák barokk építész (* 1656)
 augusztus 21. – II. Demeter (Dimitrie), moldvai fejedelem (* 1673)
 augusztus 30. – Anton van Leeuwenhoek, holland biológus, egyebek mellett a baktériumok felfedezője (* 1632)
 december 2. – Orléans-i Fülöp, II. Fülöp néven Orléans hercege, XV. Lajos király mellett Franciaország régense (* 1674)
 december 7. – Jan Blažej Santini-Aichel, cseh építész (* 1677)

18. század
Wolf-díj

A Wolf-díj a Wolf Alapítvány által 1978-ban alapított nemzetközi díj, melyben a tudomány és a művészet területén kimagasló személyek részesülhetnek.

Wolf Alapítvány 
A díjat alapító Wolf Alapítvány a Tudományok és Művészetek Előmozdítására 1976-ban jött létre, elsősorban a kalandos életű milliárdos Ricardo Wolf és felesége, Francisca 10 millió dolláros adományából.

A Wolf-díj 
1978-tól a Wolf Alapítvány évente osztja ki díjait „az emberiség és a népek barátságának érdekében kifejtett tevékenységért” a mezőgazdaság, kémia, matematika, orvostudomány és fizika területén. 1981-ben e kört művészeti díjjal bővítették, amelyet évenkénti rotációval a Festőművészet, zene, szobrászat és építészet területén osztanak ki.

A díj mellé jár 100 000 dollár, amit több díjazott esetén egyenlő arányban megosztanak.

A díjazottakat évente kijelölt 3-5 tagú szakértőkből álló bizottságok választják ki, a díjat ünnepi külsőségek között, Izrael megalakulásának (héber naptár szerinti) évfordulóján, a Kneszetben adja át Izrael elnöke.

A Wolf-díj típusai 
Agrártudományi Wolf-díj
Kémiai Wolf-díj
Matematikai Wolf-díj
Orvostudományi Wolf-díj
Fizikai Wolf-díj
Művészeti Wolf-díj

Magyar díjazottak 
 Polányi János (kémia 1982)
 Erdős Pál (matematika, 1983)
 Lax Péter (matematika, 1987) 
 Telegdi Bálint (fizika 1991)
 Ligeti György (zene, 1996)
 Lovász László (matematika, 1999)
 Somorjai Gábor (kémia, 1998)
 Raoul Bott (matematika, 2000)
 Krausz Ferenc (fizika, 2022)
 George Lusztig (matematika, 2022)

Külső hivatkozások
 Az Alapítvány hivatalos oldala
Török Sophie (egyértelműsítő lap)

Török Sophie (1780–1842) Kazinczy Ferenc felesége
 Török Sophie (1895–1955) (Tanner Ilona) író, költő, Babits Mihály felesége
EkkoBSD

Az ekkoBSD egy Unix-szerű operációs rendszer, mely az OpenBSD 3.3-on alapszik. Az ekkoBSD is felhasználja más BSD-szerű operációs rendszerek forráskódját. Elsősorban a biztonságra és a könnyű adminisztrációra koncentrál. Alapértelmezett telepítésnél e-mail-szervert, webszervert, SSH-t és még számos szolgáltatást telepít, melyet máskor a felhasználónak kellene külön hozzáadnia és biztosítania.

Az ekkoBSD projekt végét 2004. július 18-án jelentették be a honlapjukon. 

Egy koncepció, hogy az ekkoBSD valaha „Single Servers” implementációvá váljon. Ez leginkább az egyszerű floppy tűzfalak, biztonsági másolat-lemezek stb. mind megtalálhatóak a PicoBSD-ben.

Szabad szoftverek
BSD
ARX

Az ARX egy Xerox-hoz hasonló, preemptív multitaskingra, multithreadingre képes, többfelhasználós operációs rendszer, melyet angliai Acorn computers és az Acorn Research Centre (ARC) Palo Altóban közösen fejlesztettek, új ARM RISC processzoraikhoz.

A fejlesztés nem lett kész időre, hogy az 1987-ben megjelent Archimedesbe bekerülhessen, így a helyét az Arthur operációs rendszer vette át, melyet később kiszorított a RISC OS.

Az Acorn Research Centre-t később az Olivetti vásárolta fel.

Operációs rendszerek
Geszta

A geszta (), latin szó, jelentése: tettek, viselt dolgok (pl. Gesta Hungarorum – A magyarok cselekedeteiről).

Meghatározás 
A geszta a középkor egyházi, illetve udvari, epikus műalkotása. Általában latin nyelven íródott, de a középkor közepétől anyanyelvi geszták is íródtak.
 
Általában az uralkodó vagy uralkodó család, esetleg egy egész nép történetét ismertető írás. Az egyházival szemben az udvari történetírást képviseli, elsődleges célja azonban a szórakoztatás, így a hitelesség kevésbé érvényesül benne, mint a krónikákban. A gesztában keveredhet a valóság és a költészet, fantázia. A krónikákkal szemben nem időrendben, hanem oksági összefüggések szerint épül fel a történet.

Ismert gesták

 Gesta Hungarorum
 Gesta Ladislai regis
 Gesta Dei per Francos
 Gesta Francorun et aliorum Hierosolymitanorum – ismeretlen
 Historia Hierosolymitana – nogenti Guibert apát
 Gesta Romanorum (középkori novella- és legendagyűjtemény)
 Gesta Danorum
 Gesta Martyrum
 Gesta Treverorum
 Res Gestae Divi Augusti
 Res gestae Saxonicae
 Gesta imperatoris Friderici

Jegyzetek

Források 
 A gesta műfajáról általában (sulinet)
 A középkori magyar történelem kútfői

További információk
Anonymus gestája (1. online változat) a Magyar Elektronikus Könyvtárból (2. online változat)
Kézai Simon gestája (1. online változat) ugyanonnan (2. online változat)
 Szabados György: A krónikáktól a gestáig (Irodalomtörténeti Közlemények 1998. 5/6. szám)

Kapcsolódó szócikk 
 Krónika (műfaj)
 Legenda

Középkori irodalom
Irodalmi műfajok
Latin műcímek
2004-es labdarúgó-Európa-bajnokság (selejtező)

A 2004-es labdarúgó-Európa-bajnokság selejtező mérkőzéseit 2002 szeptemberétől 2003 novemberéig játszották le. A selejtezőben 50 válogatott vett részt. Az Eb házigazdája, Portugália nem vett részt a selejtezőkben.

Sorsolás 
A selejtezők sorsolását 2002. január 25-én tartották Portóban. Magyarország a 3. kalapba került. Az 50 válogatottat 10 csoportba sorsolták.

Kiemelés

Játékvezetők

Csoportok 
A csoportokban a csapatok oda-visszavágós körmérkőzéseket játszottak egymással. A 10 csoportgyőztes automatikusan kijutott az Európa-bajnokságra. A 10 második helyezett pótselejtezőn vett részt, ezek győztesei szereztek még jogot az Európa-bajnokságon való részvételre.

A sorrend meghatározása
Az Európa-bajnokság selejtezőjében ha két vagy több csapat a csoportmérkőzések után azonos pontszámmal állt, a következő pontok alapján állapították meg a sorrendet:
 több szerzett pont az azonosan álló csapatok között lejátszott mérkőzéseken
 jobb gólkülönbség az azonosan álló csapatok között lejátszott mérkőzéseken
 több szerzett gól az azonosan álló csapatok között lejátszott mérkőzéseken
 jobb gólkülönbség az összes mérkőzésen
 több szerzett gól az összes mérkőzésen
 több idegenben szerzett gól az összes mérkőzésen
 jobb Fair Play-pontszám (1 pont egy sárga lap, 3 pont a két sárga lap utáni piros lap, 3 pont egy azonnali piros lap, 4 pont egy sárga lap utáni azonnali piros lap)

1. csoport

2. csoport

3. csoport

4. csoport

5. csoport

6. csoport

7. csoport

8. csoport

9. csoport

10. csoport

Pótselejtezők

Párosítások 
A tíz csoportmásodikat párokba sorsolták, oda-visszavágós pótselejtezőt játszottak. A párosítások győztesei jutottak ki az Európa-bajnokságra.

|}

1. mérkőzés

2. mérkőzés 

Horvátország jutott ki az Európa-bajnokságra 2–1-es összesítéssel.

Spanyolország jutott ki az Európa-bajnokságra 5–1-es összesítéssel.

Lettország jutott ki az Európa-bajnokságra 3–2-es összesítéssel.

Hollandia jutott ki az Európa-bajnokságra 6–1-es összesítéssel.

Oroszország jutott ki az Európa-bajnokságra 1–0-s összesítéssel.

Jegyzetek

Források 
 
 
 

Selejtező